《寒碧亭》
宋代·何耕

凭栏日日俯清湍，洗竹年年斩恶竿。
十顷玻璃秋色静，一林竿籁晓声寒。
凉风有意生天末，明月无边照水端。
谁谓过清难久处，愚溪元自不相安。

作者简介：（1127—1183）宋汉州绵竹人，占籍德阳，字道夫，号怡庵。高宗绍兴十七年四川类试第一。累擢嘉州守，有惠政，与何逢原、孙松寿、宋诲号四循良。孝宗淳熙中历户部郎中、国子祭酒，出知潼川府。